  Виталий Пронин Удмуртилэн Тӧроез Александр Бречалов элькунысь чиновникъёслэсь лыдзэс ичиёмытон сярысь указ гожтӥз. Документын гожтэмын: Правительствоысь но министерствоосысь ужасьёсты 15 процентлы кулэстоно. Озьы ик 15 процентлы ӧжытгес специалистъёсты кельытыны дэмла Кун Кенешлэн, Контрольной комитетлэн но Адямилэн правооссыя уполномоченнойлэн аппаратъёсазы. Ужасьёссэ кулэстыны дэмламын Быръёнъёсъя валтӥсь комиссилы но. Документын пусъем кивалтон ёзъёслэн кивалтӥсьёссы 2 арня куспын та пумысен ӵектонъёс дасяны но соосты элькун Тӧролы но Правительстволы келяны кулэ.Эдуард СтепановТуспуктэм: udmgossovet.ru  